als_Latn dik_Latn sag_Latn
Deputeti Astrit Patozi, i cili ka shfaqur publikisht ambiciet e tij për kryetar të PD-së, por u “skualifikua” nga gara pas mospërmbushjes së kërkesave të tij, ka reaguar ashpër ndaj deklaratave të atyre që ai i quan “sharës me dhe pa pagesë”.
Në një status në Facebook, Patozi thotë se i “mirëkupton” dhe “nënvlerëson” ata që përpiqen t’i rrinë afër kryetarit në dëmin që i kanë bërë PD-së.
“Për sharësit me dhe pa pagesë
Kam mirëkuptim për të gjithë ata kolegë, ish-kolegë, miq, ish-miq dhe asnjëherëtakuar, që po përdorin kandidimin tim si shkas për t’i qëndruar afër kryetarit të vetëngrirë. Dilini në krah në këto momente të vështira, pasi duhet të mos ndjehet vetëm në dëmin, që i ka bërë PD. Lehtësojani sadopak ndërgjegjen duke marrë përsipër një pjesë të mëkatit të tij.
Vazhdoni e bëjeni dhe kini mirëkuptimin dhe nënvlerësimin tim.
Tek kjo “amnisti” nuk përfshihen sharësit me pagese të kompanisë së posaçme call center, ndonëse qëllimi mund të jetë i njëjtë.
Por një këshillë e kam: thoni ç’të doni kundër meje, vetëm ju lutem bëni kujdes mos përplaseni me njëri-tjetrin, kur të prisni në paradhomë, pasi të keni kaluar skanerin e kunatit.
Mes jush, që e bëni vullnetarisht, dhe mercenarëve, që e bëjnë me lekë, juve më dhimbseni me shumë.
Suksese të gjithëve!”, shkruan Patozi.
als_Latn als_Latn als_Latn als_Latn als_Latn als_Latn als_Latn als_Latn als_Latn